How to Dismantle an Atomic Bomb

How to Dismantle an Atomic Bomb on irlantilaisen rock-yhtye U2:n yhdestoista studioalbumi. Albumin pääasiallisena tuottajana työskenteli Steve Lillywhite, mutta sen tuottamiseen osallistuivat myös Chris Thomas, Jacknife Lee, Nellee Hooper, Mark ”Flood” Ellis, Daniel Lanois, Brian Eno ja Carl Glanville. Albumi julkaistiin kansainvälisesti 22. marraskuuta 2004 Island Records -levymerkillä. Yhdysvalloissa albumin julkaisi Interscope Records. Musiikillisesti How to Dismantle an Atomic Bomb jatkoi valtavirran rock- soundilla, johon yhtye oli siirtynyt 1990-luvun kokeellisemman tuotantonsa jälkeen edellisellä albumillaan All That You Can’t Leave Behind. U2:n laulaja Bono on kuvannut How to Dismantle an Atomic Bombin olevan yhtyeen uran ensimmäinen todellinen rock-albumi.”U2 and 3 Songs” -dokumentti. How to Dismantle an Atomic Bomb -albumin DVD-painos. Albumilta julkaistiin singleinä kappaleet ”Vertigo”, ”All Because of You”, ”Sometimes You Can't Make It on Your Own”, ”City of Blinding Lights” ja ”Original of the Species”. How to Dismantle an Atomic Bomb palkittiin yhteensä kahdeksalla Grammy-palkinnolla eri kategorioissa, ja lisäksi tuottaja Steve Lillywhite voitti työstään albumin parissa vuoden tuottajan Grammyn. How to Dismantle an Atomic Bomb sai edeltäjänsä tavoin hyvin lämpimän vastaanoton. Bono on sanonut sen olevan ”vahva haastaja yhtyeen kolmelle parhaalle albumille.” Albumi nousi listaykköseksi 34 maassa, ja kansainvälisesti sitä on myyty yli 10 miljoonaa kappaletta. Vuonna 2009 Rolling Stone listasi How to Dismantle an Atomic Bombin 68. sijalle listallaan 2000-vuosikymmenen parhaista albumeista. == Tausta == Kun U2:n vuoden 1997 vaihtoehtorockia ja elektronista tanssimusiikkia yhdistellyt albumi Pop ja PopMart -kiertue saivat yleisön ja kriitikoiden keskuudessa ristiriitaisen vastaanoton,de la Parra (2003), s. 193–202 yhtye kokoontui yhteen säveltäkseen kokeellisen kappalemateriaalin sijasta perinteisestä kitaran, basson ja rumpujen kokonaisuudesta koostuvia rock-kappaleita.McCormick (2006), s. 289 Tuottajinaan tutut yhteistyökumppanit Daniel Lanois ja Brian Eno yhtye levytti vuonna 2000 julkaistun kymmenennen albuminsa All That You Can’t Leave Behind, joka oli paluu yhtyeelle ominaisempaan soundiin ja sai kansainvälisesti positiivisen vastaanoton. Vuonna 2003 U2 alkoi työstää seuraavaa albumiaan tuottajanaan Steve Lillywhite, joka oli tuottanut yhtyeen esikoisalbumin Boy (1980) ja työskennellyt yhtyeen kanssa aktiivisesti läpi 1980- ja 1990-lukujen. Yhtyeen tavoitteena oli jatkaa musiikillisesti All That You Can’t Leave Behindin aloittamalla ja toimivaksi todetulla kaavalla. == Kappalelista == ==Listasijoitukset ja myynti== Maa Listasijoitus Sertifikaatio Myynti Argentiina Platina CAPIF 40 000+ Australia 1 4x Platina ARIA 280 000+ Itävalta 1 Platina IFPI Austria 30 000+ Brasilia 2x Platina 250 000+ Kanada 5x Platina CRIA 500 000+ Tanska 1 2x Platina IFPI Denmark 60 000+ Suomi 1 Kulta IFPI Finland 21 348+ Ranska 1 Platina Disque en France 300 000+ Saksa Platina/3x Kulta IFPI Germany 500 000+ Unkari Kulta Mahasz 5 000+ Irlanti 1 10x Platina IRMA 150 000+ Japani Platina RIAJ Certification Awards August 2005 250 000+ Meksiko Platina AMPROFON 100 000+ Alankomaat Kulta NVPI 40 000+ Uusi-Seelanti 1 3x Platina 45 000+ Norja 1 Puola Kulta ZPAV 20 000+ Portugali 3x Platina 60 000+ Espanja 2x Platina PROMUSICAE 200 000+ Ruotsi 1 Platina 60 000+ Sveitsi 1 Britannia 1 4x Platina BPI 1 200 000+ Yhdysvallat 1 3x Platina 3 000 000+ ==Kokoonpano== *Bono – laulu, kitara, piano kappaleessa "City of Blinding Lights" *The Edge – kitara, koskettimet, taustalaulu *Adam Clayton – basso, koskettimet *Larry Mullen, Jr. – rummut, lyömäsoittimet, taustalaulu kappaleessa "Miracle Drug" ===Muut=== *Jacknife Lee – koskettimet, syntetisaattori *Daniel Lanois – kitara, mandoliini == Lähteet == * U2 (2006). McCormick, Neil. U2 by U2. Lontoo, HarperCollins. ISBN 0-00-719668-7. * de la Parra, Pimm Jal (2003). U2 Live: A Concert Documentary (päivitetty painos). Lontoo, Omnibus Press. ISBN 0-7119-9198-7. == Arvostelut == * Desibeli.net: U2: How To Dismantle An Atomic Bomb Viitattu 24.10.2022. * Soundi: U2: How To Dismantle An Atomic Bomb Viitattu 24.10.2022. === Viitteet === Luokka:Vuoden 2004 albumit Luokka:U2:n albumit Luokka:Brian Enon tuottamat albumit Luokka:Grammy-palkitut albumit